তাশাহহুদ
তাশাহহুদ (আরবি: تَشَهُّد, অর্থ: "[ বিশ্বাসের ] সাক্ষ্য") বা প্রচলিত নাম আত-তাহিয়াতু (আরবি: ٱلتَّحِيَّات, অর্থ: "শুভেচ্ছা/অভিবাদন/শ্রদ্ধা"), হলো নামাজের একটি অংশ, যেখানে ব্যক্তি কিবলার দিকে মুখ করে হাঁটু গেড়ে মাটিতে বসে আল্লাহর মহিমা ঘোষণা করে এবং তাঁর রাসুল মুহাম্মাদ ও আল্লাহর প্রতি অনুগত শাহাদাহ্‌ পাঠকারী লোকেদের অভিবাদন জানায়। এর প্রথম অংশে আল্লাহর উদ্দেশে তাসবিহ পড়া হয় এবং দ্বিতীয় অংশে রাসুলের উদ্দেশ্যে দুরুদ পড়া হয়, যেটি দুরুদে ইব্রাহিম নামে পরিচিত।